طارق طاہر

اصل ناں       محمد طارق

قلمی ناں       طارق طاہرؔ

ڄمݨ           1988ء 

تعلیم          پرائمری

پیشہ           مزدوری

فون نمبر        0300 4334049

جاہ پتہ         وستی کوٹلہ بخش خانڳڑھ ڈومہ تحصیل علی پور ضلع مظفر ڳڑھ

 غزل 
نہ سنگِ مر مر تے کیر مٹی

نہ اوندے ونڄن تھی پیر مٹی

سفر فلک دو ہے کیتا خوشبو

پُھلیں دی تھی ڳئی چنگیر مٹی

اُڈٖر تے ظالم دے منہ تے ڳئی ہے

ہے اتنی تھی ڳئی دلیر مٹی

میڈٖے جو پلو دے پاند چھُٹ پن 

میݙے تاں تھی ڳئین ٻیر مٹی

ہے وا جھلوڑیں مذاق کیتا

چودھار ککھ ان چوفیر مٹی

نہ اپݨے چہرے کوں رول طاہرؔ

نہ ایویں شیشے تے کیر مٹی